laion/Wikipedia-Exotic huggingface dataset:
Ago-Livius Kerge

Mitte segi ajada lavastaja Ago-Endrik Kergega Ago-Livius Kerge (sündinud 1. veebruaril 1933 Virumaal Tudulinnas Võsumõisas) on eesti arhitekt. Kerge on 1962. aasta märtsist alates Eesti Arhitektide Liidu liige. 1989. aasta märtsis ühines ta Kodanike Komiteede liikumisega ning oli EV Tallinna Kesklinna komitee sekretär, hiljem esimees. Ta valiti Eesti Kongressi saadikuks. Kerge sündis Virumaal Tudulinnas Võsumõisas Otilie Kerge ja Jaan Kerge esimese pojana. 1941. aastal astus ta Tudulinna algkooli (mis 1944. aastal nimetati Tudulinna mittetäielikuks keskkooliks). 1946. aastal lõpetas ta sama kooli 6. klassi. Aastatel 1946–1952 õppis ta Tartu 1. keskkoolis. Aastatel 1954–1960 omandas ta Eesti NSV Riiklikus Kunstiinstituudis kõrghariduse arhitektuuri alal. Tema diplomitööks oli etnograafia- ja kunstimuuseumi hoone Tartus, mis oli Eesti Rahva Muuseumi nõukogudeaegne variant. Ago-Livius Kerge esimeseks mahukamaks tööks projekti arhitektina oli Tudulinna uus kultuurimaja (1959). Järgnevatel aastatel töötas ta Tallinnas mitmesugustel ametikohal, sealhulgas aastatel 1976–1989 Eesti Maaehitusprojekti projekti peaarhitektina ning 1989–1991 Ehituse Teadusliku Uurimise Instituudi arhitektuurijaoskonna juhina. 1991. aastal oli AS-i Aale tegevdirektor. Kerge on tegelenud ka perspektiivplaneerimisega. Ta on osalenud ka Jõhvi–Ahtme generaalplaani korrigeerimises, Eesti asustuse skeemi (1978) ja Eesti puhkepiirkondade generaalplaani (1980) koostamises. Mahukaim projekt, mille koostajate hulgas ta oli, on "Eesti NSV kompleksne territoriaalplaneerimise skeem" (1970), mis koosneb 14–15 köitest ja sisaldab kõikide majandusharude arenguprognoose. Kerge on projekteerinud ka paarkümmend eramut, näiteks Saeveski 5A ja elamu Viru-Nigula lähedal, üle saja suvila/aiamaja ja paarkümmend detailplaneeringut. Ta on kujundanud ka interjööre, kuid need ei ole kunagi realiseerunud. Tartu Aparaaditehase uus hoone (1961) tehase Metallist laiendus Lasnamäel (1962) Kihnu saare üldplaneering (1984) Maardu hotell (1982) – kavandatud Puspuri hotell Võrumaal (1992) – kavandatud Ta on kirjutanud kolm elulooraamatut: "Tudulinna – siit ma tulen" "Tudulinnast Tallinna arhitektiks" "Tudulinnast Eesti Kongressile" Kerge oli üks 1987. aasta veebruaris asutatud Eesti Gladioolikasvatajate Klubi mõtte algatajaid ja 1989–1994 selle president. Kerge, Ago-Livius "Tudulinnast Tallinna arhitektiks". Kirjastus Canopus, 2016. Lk 256. Kerge, Ago-Livius "Tudulinnast Tallinna arhitektiks". Kirjastus Canopus, 2016. Lk 258. Kerge, Ago-Livius "Tudulinna-siit ma tulen". Kirjastus Canopus, 2015. Lk 55. Kerge, Ago-Livius "Tudulinna-siit ma tulen". Kirjastus Canopus, 2015. Lk 259. Kerge, Ago-Livius "Tudulinnast Tallinna arhitektiks". Kirjastus Canopus, 2016. Lk 255. Kerge, Ago-Livius "Tudulinna-siit ma tulen". Kirjastus Canopus, 2015. Lk 55–56. Eller, Mart-Ivo "Eesti kunsti ja arhitektuuri biograafiline leksikon". Eesti Entsüklopeediakirjastus. Kerge, Ago-Livius "Tudulinnast Tallinna arhitektiks". Kirjastus Canopus, 2016. Lk 81. Kerge, Ago-Livius "Tudulinna-siit ma tulen". Kirjastus Canopus, 2015. Lk 260.
Kneitlingeni vald

Kneitlingen on vald Saksamaal Alam-Saksi liidumaal Wolfenbütteli kreisis. Valla pindala on 17,58 km². 31. detsembril 2017 elas seal 818 inimest. Kneitlingen asub Braunschweiger Landis Elmi ja Asse mäe vahel. Valda kuuluvad Amplebeni, Banslebeni, Eilumi ja Kneitlingeni küla. Kneitlingeni keskaegses Saksimaa hertsogiriigis on esmamainitud 1135. aasta dokumendis, millega keiser Lothar III andis hiljuti asutatud Königslutteri benediktlaste kloostrile kinnistud. Romaani stiilis kihelkonnakirik püstitati Templiordu poolt umbes 1141. aastal; selle apsiid ja ristvõlv on säilinud esialgsel kujul. 1235. aastast kuulus ala Braunschweig-Lüneburgi hertsogkonnale, isandkonda läänistati erinevatele kohalikele aadliperedele. Kneitlingeni küla on tuntud legendaarse petise Till Eulenspiegeli sünnikohana. Pärimuse järgi ristiti ta 1300. aasta paiku lähedalasunud Amplebeni lossi kabelis, misjärel toimus ristimispidu kohalikus kõrtsis. Pärastlõunal koju minnes libises Tilli vintis ämmaemand oja ületades purdel ja kukkus koos lapsega mudaauku, ristides teda teist korda. Kumbki ei saanud viga, kuid Till pandi kodus vanni, seega ristiti kolmandat korda samal päeval. Braunschweig-Wolfenbütteli hertsog Magnus I ostis 1355. aastal endise Amplebeni röövelparuni lossi, peale väheste ümberkaudsete valduste, sealhulgas romaani stiilis kihelkonnakiriku, mille 1454. aastal omandas Braunschweigi linn. Kodanikud rajasid Elmi mägedes kivimurru lubjakivi kaevandamiseks. Ampleben, Bansleben ja Eilum liidendati Kneitlingeni valda 1. märtsil 1974. Register of German municipalities (2022), vaadatud 7.10.2023. Samtgemeinde Schöppenstedti koduleht Amplebeni erasait Kneitlingen Notgeld
Remlingen-Semmenstedti vald

Remlingen-Semmenstedt on vald Saksamaal Alam-Saksi liidumaal Wolfenbütteli kreisis. Valla pindala on 33,30 km². 31. detsembril 2017 elas seal 2395 inimest. Vald moodustati 1. novembril 2016, kui ühendati endised vallad Remlingen ja Semmenstedt. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Roklum

Roklum on vald Saksamaal Alam-Saksi liidumaal Wolfenbütteli kreisis. Valla pindala on 8,34 km². 31. detsembril 2017 elas seal 435 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Schöppenstedt

Schöppenstedt on väikelinn Saksamaal Alam-Saksi liidumaal Wolfenbütteli kreisis. Linna pindala on 39,65 km². 31. detsembril 2017 elas seal 5559 inimest. Linn asub Elmi ja Asse mägedest edelas, umbes 17 km Wolfenbüttelist idas ja 21 km Braunschweigist kagus. 2007. aastast on Schöppenstedti jaam idapoolne lõpp-peatus Jerxheimi–Helmstedti raudteeliinil. Asulat Sciphinstete Saksimaa Derlingau piirkonnas, mis paiknes kaubateel Braunschweigist Königspfalz Schöningeni, on esmamainitud 1051. aasta dokumendis. Kirik selles paigas oli tõenäoliselt olemas misjonipiiskopi Hildegrim Châlonsist ametiajal enne 827. aastat; Schöppenstedtist sai hiljem Halberstadti peadiakoni asukoht. Aastatel 1267–1269 omasid ümberkaudseid valdusi Welfidest Braunschweig-Wolfenbütteli hertsogid. 1542. aastal pöördusid elanikud protestantlusse. Peamine maamärk on Püha Stefanuse kirik koos oma kuulsa viltuse torniga 12. sajandist. Interjöör sisaldab märkimisväärseid kivipiilareid loomade ja inimpeade kujutistega, sealhulgas Odin ja tema kaarnad, hunt Fenrir, Jörmungandr ja puu Yggdrasil (must-valge illustratsioon). Need ehitud piilarid on ehitatud koos kristluse juurutamisega mälestuseks iidse usu jumalatest; kaunistused võivad pärineda Schöppenstedti esimesest dokumenteeritud mainimisest. Schöppenstedtis on muuseum, mis käsitleb keskaegse petise Till Eulenspiegeliga seotut; Eulenspiegel sündis naabruses Kneitlingenis umbes aastal 1300. Püha Stefanuse kirik Vahvärkmaja Schöppenstedtis Ludwig Strümpell (1812–1899), filosoof ja pedagoog Register of German municipalities (2022), vaadatud 7.10.2023.
Uehrde

Uehrde on vald Saksamaal Alam-Saksi liidumaal Wolfenbütteli kreisis. Valla pindala on 24,33 km². 31. detsembril 2017 elas seal 890 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Rahva Teener

Rahva Teener (ukraina keeles Слуга народу) on 2017. aastal asutatud Ukraina erakond, mis on enda ideoloogiaks kuulutanud libertarismi ja otsedemokraatia. 21. jaanuaril 2019 esitas partei Ukraina presidendi kandidaadiks Volodõmõr Zelenskõi, kes 21. aprillil toimunud presidendivalimiste teises voorus võitis valimised, kogudes 73,22% häältest. 2019. aasta veebruari alguseks oli partei populaarsus kasvanud esialgselt 6 protsendilt 24,6 protsendile, mis oli suurem kui teistel parteidel.[viide?] 2019. aasta mais teatas president Zelenskõi esindaja Ukraina Ülemraadas Ruslan Stefantšuk, et erakonna ideoloogiaks on libertarism.  Pikemalt artiklis 2019. aasta Ukraina parlamendivalimised 2019. aasta mais läbi viidud küsitluse kohaselt oli 43,8% valijatest valmis hääletama parlamendivalimistel Rahva Teenri poolt. 9. juunil 2019 avaldas erakond oma 2019. aasta erakorraliste parlamendivalimiste valimisnimekirja esimesed 20 nime, kellest esimesed viis olid Dmõtro Razumkov, Ruslan Stefantšuk, Irõna Venediktova, Davõd Arahhamija ning Galõna Jantšenko. 2019. aasta juunis väitis Ukraina Valijate Komitee esimees Oleksi Košel, et Rahva Teenrile on majoritaarsetes valimisringkondades enamuse saavutamine raske. „Rahva Teenri tulemused: me näeme väga tugevat tulemust proportsionaalses komponendis - 51,3 protsenti. Ringkondades aga võib olukord olla hoopis teine. Saada enamus majoritaarsetes ringkondades on väga-väga raske.“ – Oleksi Košel, Ukraina Valijate Komitee esimees Valimispäeval 21. juulil 2019 teatas erakond, et ei sõlmi koalitsiooni erakondadega Euroopa Solidaarsus ega Opositsiooniplatvorm - Elu Nimel. Irõna Vereštšuk (vasakul), Davõd Arahhamija ja Volodõmõr Zelenskõi 2020. aastal valimiskampaania ajal Партію "Слуга народу" очолила нардепка Шуляк - Ukrajinska Pravda, 15.11.2021 (vaadatud 06.02.2022) Партия Зеленского встала под знамена либертарианства. Что думают об этом либертарианцы? - BBC 24.05.2019 (vaadatud 15.06.2019) В Раду проходят четыре партии, еще две - на грани, - соцопрос - Lb.ua, 22.05.2019 (vaadatud 27.05.2019) Партия "Слуга народа" объявила список на выборы - LB.ua 09.06.2019 (vaadatud 09.06.2019) Anton Aleksejev. ERR Kiievis: analüütikute sõnul ei pruugi Zelenski partei parlamendis enamust saada - ERR, 16.06.2019 Слуга народа: Коалиции с Порошенко и Медведчуком не будет - Liga Novosti, 21.07.2019, 21:49 (vaadatud: 21.07.2019) Первые партийные лица. Топ-10 кандидатов от партий, которые проходят в Раду - Novoje Vremja, 16.06.2019 Кристина Бердинских, Иван Верстюк. Парламентская революция. Как две новые партии могут изменить состав Рады - Novoje Vremja, 15.06.2019 В "Слуге народа" назвали возможных союзников по коалиции - RBK-Ukraina, 15.07.2019 - 10:26 Юрий Смирнов. Идеология Слуги народа: консерваторы, либертарианцы и Бужанский. Что происходит в партии - Liga Novosti, 07.08.2019
Vahlberg

Vahlberg on vald Saksamaal Alam-Saksi liidumaal Wolfenbütteli kreisis. Valla pindala on 18,01 km². 31. detsembril 2017 elas seal 728 inimest. Register of German municipalities (2022), vaadatud 7.10.2023.
Rahva teener (seriaal)

"Rahva teener" (ukraina keeles Слуга народу, Sluga narodu) on 2015. aastal alguse saanud Ukraina poliitiline komöödiaseriaal. Rahva Teener
Cahul

Cahul (vene Кагул Kagul) on linn Moldovas, Cahuli rajooni keskus. Linn asub Rumeenia piirist ligi 6 km kaugusel. Asulat on ürikutes esmamainitud 1502. aastal Scheia nime all. 1716. aastal on asulat mainitud Formoza nimega. Linnaõigused ja praeguse nime sai Cahul 1835. aastal. Linn on nime saanud 1770. aastal piirkonnas toimunud Cahuli lahingu järgi. Cahulis asub 1999. aastal asutatud Bogdan Petriceicu Hasdeu Riiklik Ülikool. 2014 Moldovan census Cahul, entre Prout et Danube au sud de la Moldavie moldavie.fr
Mart Järvik (poliitik)

Mart Järvik (sündinud 21. veebruaril 1956 Kärus) on Eesti poliitik. Järvik lõpetas 1971. aastal Vändra Keskkooli 8. klassi, 1975 Tihemetsa Sovhoostehnikumi ja 2009 Tartu Ülikooli Türi kolledži keskkonnateaduse erialal. 2011. aastal kaitses ta Tartu Ülikooli loodus- ja tehnoloogiateaduskonnas magistrikraadi keskkonnakorralduse ja planeerimise alal. Ta töötas 1975–1979 Lokuta kolhoosis remonditöökoja juhatajana ja autojuhina. 1979–1989 Pärnu Autobussi- ja Taksopargis bussijuhina. Alates 1991. aastast on ta Rassi talus Käru vallas taluperemees. 1989–1991 töötas ta Soome ettevõttes Antti-Teollisuus OY, kus läbis ka ehitusjärelevalve alase väljaõppe ning 1991–2002 töötas samas ettevõttes ehitusjärelevalve spetsialisti, konsultant-nõustaja ning müügiesindajana Balti ja Ida-Euroopa riikides. 2018. aastast ta olnud füüsilisest isikust ettevõtja ning tegutsenud energia- ja ressursikasutuse audiitorina. Märtsist 2020 on ta Pärnu abilinnapea. Järvik sai abilinnapeaks seoses koalitsiooni muutumisega Pärnu volikogus, mille käigus tõrjuti kõrvale erakond Isamaa ning uue koalitsiooni moodustasid valimisliit Pärnu Ühendab, Keskerakond ja Eesti Konservatiivne Rahvaerakond (EKRE). 2002–2013 oli ta Res Publica ning seejärel Isamaa ja Res Publica Liidu liige. 7. aprillil 2015 astus Järvik Eesti Konservatiivsesse Rahvaerakonda. 2002–2017 oli Järvik Järvakandi vallavanem, 2006–2009 Raplamaa Omavalitsuste Liidu vallavanemate kogu esimees, 2009–2014 Raplamaa Omavalitsuste Liidu juhatuse esimees ja 2014–2018 juhatuse liige. Ühtlasi oli ta 2009–2014 Eesti Linnade Liidu juhatuse aseesimees. 2019. aasta üldvalimiste järel sai temast Eesti maaeluminister Jüri Ratase teises valitsuses. Ta oli ametis 29. aprillist 2019 kuni 25. novembrini 2019. Järvik pidi maaelu ministri kohalt ennetähtaegselt lahkuma seoses ministeeriumi haldusalas toimunud mitmete skandaalidega ja peaministri usalduse kaotamisega. Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 141 häält ning ei osutunud valituks. Mart Järvik on abielus ja tal on kaks täiskasvanud last. Fred Püss Kes on EKRE värsked ministrikandidaadid Mart Järvik, Marti Kuusik ja Rene Kokk? Delfi, 6. aprill 2019 EKRE ministrikandidaadid: Helmed, Kokk, Järvik ja Kuusik ERR, 06.04.2019 Mart Järvik sai Pärnu abilinnapeaks. ERR Uudised. 11.03.2020. Äriregistri päring[alaline kõdulink] (vaadatud 07.04.2019) Fred Püss Kes on EKRE värsked ministrikandidaadid Mart Järvik, Marti Kuusik ja Rene Kokk? Delfi, 6. aprill 2019 EKRE ministrikandidaadid: Helmed, Kokk, Järvik ja Kuusik ERR, 6. aprill 2019
Kesklinna linnaosa

Kesklinna linnaosa on Tallinna halduslik linnaosa. Seisuga 1. jaanuar 2018 oli linnaosas registreeritud 63 559 alalist elanikku. Kesklinna vanem alates 3. maist 2024 on Sander Andla. Kesklinna linnaosas on järgmised asumid: Aegna, Juhkentali, Kadriorg, Kassisaba, Keldrimäe, Vanalinn, Kitseküla, Kompassi, Luite, Maakri, Mõigu, Raua, Sadama, Sibulaküla, Südalinn, Tatari, Torupilli, Tõnismäe, Uus Maailm, Veerenni ja Ülemistejärve. Kesklinna haldusalasse kuulub ka Aegna saar. Linnaosa pindala on 30,6 km2, millest 9,75 km2 moodustab Ülemiste järv ja 2,9 km2 Aegna saar. Rahvastik Rahvastikuregistri andmetel oli 2011. aasta 2. jaanuari seisuga Kesklinna linnaosa elanikest rahvuselt eestlasi 71,7%, venelasi 21,6%, ukrainlasi 1,7%, valgevenelasi 0,8%, soomlasi 0,9%, juute 0,7%, 0,2% tatarlasi ja teisi 2,4%. 2011. aasta rahvaloenduse andmetel oli Kesklinna linnaosas 46 494 elanikku, neist eestlasi 34 956 (75,18%). Tallinna kesklinna teadlik kujundamine algas Vene tsaariajal 19. sajandil. Kivisilla eeslinn oli siis kõige tähtsam ala, paiknedes Härjapea jõe keskjooksul; Maakri tänav oli paralleelne Härjapea jõega. 1857. aastast pärast Tallinna väljaarvamist Venemaa kindluste nimekirjast võis Tallinnas hakata ehitama kivimaju. Praegune Tallinna keskosa hakkas välja kujunema 20. sajandi alguses. Kuna Tallinna linnaelanike arv oli üle 100 000, oli linna üldplaani valmistamine vastavalt Venemaa keisririigi seadusandlusele kohustuslik. 1910. aastal korraldati ümber kesklinna peaväljak Peetri plats, 1912–1913 toimus linna üldplaani kavandite rahvusvaheline võistlus. 1927. aastal suleti seni avatud Härjapea jõgi tunnelisse ja 1936. aastal võeti vastu Tallinnas ehitusmäärus, mis kohustas koostama südalinna tänavate ruumilise mõju projekte (Estonia puiesteel, Sakala, Kaupmehe, Liivalaia, Pronksi, Imanta, Tatari ja Kentmanni tänaval). Pärast taasiseseisvumist on Tallinna kesklinna kerkinud hulgaliselt kõrghooneid: 30-korruseline hoone aadressiga Maakri 19; 30-korruselised kaksiktornid Tornimäe 3 ja Tornimäe 7; 30-korruseline Rävala puiestee 3; 22-korruseline City Plaza; Maakri Maja, Maakri 36. Tallinna Kesklinna Valitsus Tallinna kõrghoonestik Statistikaamet, vaadatud 11.12.2018. Statistikaamet, vaadatud 24.07.2023. Tallinna rahvastikuregistri järgi Tallinn arvudes 2011, Tallinna Linnavalitsus, Tallinn 2011 Päring Statistikaameti andmebaasist Tallinna Kesklinnast Tallinna kodulehel
Rene Kokk

Rene Kokk (sündinud 4. märtsil 1980 Raplas) on Eesti Konservatiivse Rahvaerakonna poliitik, XV Riigikogu liige. 29. aprillist 2019 kuni 7. novembrini 2020 oli ta Jüri Ratase teises valitsuses Eesti keskkonnaminister. Enne ministrina tööle asumist oli ta XIV Riigikogu liige ning pärast ministriametit jätkab ta tööd Riigikogu liikmena. 1999 lõpetas ta Kehtna kõrgema põllumajanduskooli maaehituse erialal ja 2007 Eesti Maaülikooli ökonoomika ja ettevõtluse erialal. Rene Kokk on endine Rapla vallavolikogu esimees. Rene Kokk töötas 1999–2002 OÜ Tavexis tegevjuhina ehituse ja metsanduse alal. 2003–2010 oli ta OÜ Anrema Grupi juhatuse liige ja 2012–2013 OÜ Tavexi tegevjuht. Ta on 2001. aastast OÜ Rme Investi ja 2013. aastast OÜ Jarex Investi juhatuse liige. EKREsse astus Kokk 8. detsembril 2014 . 9. aprillist 2017 kuni 4. juulini 2020 oli ta erakonna juhatuse liige . 2019. aasta Riigikogu valimistel sai ta 4. valimisringkonnas 1458 häälega ringkonnamandaadi . 2019. aasta aprilli seisuga oli Kokal elukaaslane ja kaks tütart. 4. novembril 2020 teatas Kokk, et lahkub tervislikel põhjustel ministriametist ning asub taas Riigikogu liikmeks. Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 1016 häält ning osutus valituks. "Arhiivikoopia". Originaali arhiivikoopia seisuga 30. aprill 2019. Vaadatud 30. aprillil 2019.{{netiviide}}: CS1 hooldus: arhiivikoopia kasutusel pealkirjana (link) Fred Püss Kes on EKRE värsked ministrikandidaadid Mart Järvik, Marti Kuusik ja Rene Kokk? Delfi, 06.04.2019 EKRE ministrikandidaadid: Helmed, Kokk, Järvik ja Kuusik ERR, 06.04.2019 Äriregistri päring (vaadatud 07.04.2019) EKRE eelmine juhatus. Eesti Konservatiivse Rahvaerakonna koduleht. (Vaadatud 11.11.2020) https://rk2019.valimised.ee/et/election-result/acquired-mandates.html https://www.err.ee/1154847/keskkonnaminister-rene-kokk-astub-ministrikohalt-tagasi Fred Püss Kes on EKRE värsked ministrikandidaadid Mart Järvik, Marti Kuusik ja Rene Kokk? Delfi, 06.04.2019 EKRE ministrikandidaadid: Helmed, Kokk, Järvik ja Kuusik ERR, 06.04.2019
Rapla (Nepal)

Rapla (nepali रप्ला) on asula (külaarenduskomitee, Village Development Committee, nepali keeles गाउँ विकास समिति gāun bikās samiti) Nepali lääneosas, Mahākālī ringkonna Dārchulā maakonnas. Nepali 1991. aasta rahvaloenduse ajal paiknes asulas 205 majapidamist, kus elas kokku 1112 inimest. 2000. aastal oli Raplas elanikke 1207, 2001. aastal 227 majapidamist 1207 inimesega (neist 594 naist ja 613 meest) ning 2011. aastal 1187 elanikku. Asula paikneb Nepali loodepiiril Indiaga. Põhjas piirneb see Byashiga, idas Ghusaga ning lõunas Sunsera ja Sitaulaga. Rapla koordinaadid on 29°57′N 80°43′E. "Nepal Census 2001". Nepal's Village Development Committees. Digital Himalaya. Vaadatud 19. november 2008. "Number of households, population in the households for village development committee" (PDF). Oracle Reports. 2000. Vaadatud 10. jaanuar 2009. {{cite web}}: |archiveurl= nõuab parameetrit |archive-date= (juhend); eiran tundmatut parameetrit |fechaarchivo=, kasuta parameetrit (|archive-date=) (juhend) "VDC's population". National Association of Village Development Committees in Nepal (NAVIN). Originaali arhiivikoopia seisuga 15. märts 2012. Vaadatud 3. märts 2011. UN map of the municipalities of Darchula District
Toonoja (rabasaar)

Toonoja on raba(pool)saar Kuresoo rabas, Viljandi maakonnas Põhja-Sakala vallas Karjasoo külas. Saarel voolab Toonoja. Varem asus saarel Toonoja küla.
Juan Maldacena

Juan Martín Maldacena (sündinud 10 septembril 1968 Buenos Aireses Argentinas) on argentina päritolu Ameerika Ühendriikide füüsik. Ta lõpetas 1991. aastal Río Negro provintsis asuva Balseiro Instituudi ja sai 1996. aastal Princetoni Ülikoolist doktorikraadi (PhD) füüsika alal (doktoritöö "Black Holes in String Theory"; juhendaja Curtis Callan). 1999. aastal sai ta MacArthuri fondilt MacArthuri stipendiumi. Maldacena oli aastatel 1999–2001 Harvardi Ülikooli füüsikaprofessor. Alates 2001. aastast töötab ta Princetonis asuvas Süvauuringute Instituudis professorina (2016. aastast Carl P. Feinbergi professor). Tal on USA, Argentina ja Itaalia kodakondsus. Maldacena töötab kvantväljateooria, kvantgravitatsiooni, stringiteooria ja teoreetilise füüsika valdkondades. 1997. aastal avastas ta seose stringiteooria ja kalibratsiooniteooria vahel, mida nimetatakse N=4-supersümmeetriliseks Yangi-Millsi teooriaks. 2012. aastal väitis ta koos Leonard Susskindiga, et mustade aukude "tulemüüri paradoksi" on võimalik lahendada, kui kvantpõimunud osakesed on omavahel ühenduses väikeste ussiaukude abil. 2002 – Pius XI medal 2007 – Dannie Heinemani matemaatilise füüsika auhind 2007 – valiti Ameerika Kunstide ja Teaduste Akadeemia liikmeks 2008 – Diraci medal (ICTP) 2012 – Issaak Pomerantšuki nimeline preemia 2012 – Läbimurde auhind fundamentaalfüüsikas 2013 – valiti USA Rahvusliku Teaduste Akadeemia liikmeks 2013 – valiti Paavstliku Teaduste Akadeemia liikmeks 2013 – valiti The World Academy of Sciencesi liikmeks 2018 – Lorentzi medal 2018 – Albert Einsteini medal Juan Martin Maldacena. history.aip.org Curriculum vitae. sns.ias.edu Maldacena, Juan Martin. twas.org Juan Maldacena koduleht
Dannie Heinemani matemaatilise füüsika auhind

Dannie Heinemani matemaatilise füüsika auhind (inglise keeles Dannie Heineman Prize for Mathematical Physics) on auhind, mida Ameerika Füüsikaselts annab igal aastal välja panuse eest matemaatilises füüsika valdkonnas. Auhinna asutas 1959. aastal Heinemani fond. Dannie Heineman (1872–1962) oli ettevõtja ja insener.  Dannie Heinemani matemaatilise füüsika auhind – pildid, videod ja helifailid Wikimedia Commonsis Auhinda tutvustav info Ameerika Füüsikaseltsi kodulehel. aps.org
Matemaatiline füüsika

Matemaatiline füüsika (inglise keeles mathematical physics) on füüsikaliste nähtuste matemaatiliste mudelite teooria. Tegemist on rakendusmatemaatika teadusharuga; tõe kriteerium selles on tõestus. Erinevalt puhta matemaatika teadusharudest uuritakse matemaatilises füüsikas füüsikaprobleeme matemaatilisel tasandil ning tulemused esitatakse teoreemide, graafikute, tabelite jms kujul, millele lisatakse nende tulemuste füüsikaline interpretatsioon. Ajakirja Journal of Mathematical Physics toimetuskolleegium annab matemaatilise füüsikale järgmise määratluse: "matemaatika rakendamine füüsikaprobleemide lahendamiseks ning selliste rakenduste jaoks sobivate matemaatiliste meetodite ja füüsikateooriate väljatöötamine". Lähedane teadusharu on teoreetiline füüsika, mis arendab uusi matemaatilisi mudeleid nähtustele, mille kohta rahuldavaid mudeleid pole veel välja töötatud ja vahel on nii, et meetodite ja mudelite matemaatilise ranguse nõudeid pole tagatud, samas kui matemaatiline füüsika töötab tavaliselt juba arendatud mudelitega, mis vastavad matemaatilise ranguse nõuetele. Dannie Heinemani matemaatilise füüsika auhind  Matemaatiline füüsika – pildid, videod ja helifailid Wikimedia Commonsis
277 eKr

Viimased sündmused maailmas • Aastate loend • Aasta päevad ◄ | 4. sajand eKr | 3. sajand eKr | 2. sajand eKr | ► ◄ | 290. aastad eKr | 280. aastad eKr | 270. aastad eKr | 260. aastad eKr | 250. aastad eKr | ► ◄◄ | ◄ | 280 eKr | 279 eKr | 278 eKr | 277 eKr | 276 eKr | 275 eKr | 274 eKr | ► | ►► 277. aasta eKr Vana-Rooma konsuliteks olid Publius Cornelius Rufinus ja Gaius Iunius Bubulcus Brutus. Antigonos II sai Makedoonia kuningaks.
278 eKr

Viimased sündmused maailmas • Aastate loend • Aasta päevad ◄ | 4. sajand eKr | 3. sajand eKr | 2. sajand eKr | ► ◄ | 290. aastad eKr | 280. aastad eKr | 270. aastad eKr | 260. aastad eKr | 250. aastad eKr | ► ◄◄ | ◄ | 281 eKr | 280 eKr | 279 eKr | 278 eKr | 277 eKr | 276 eKr | 275 eKr | ► | ►► 278. aasta eKr Vana-Rooma konsuliteks olid Gaius Fabricius Luscinus ja Quintus Aemilius Papus. Pyrrhos võitles Sitsiilias. Ankara piirkonna vallutasid gallide hõimuliit galatid, kes tegid Ankara esimest korda pealinnaks.